**Rutine for elevrådsarbeidet i Lyngdal kommune**

 Rutinen for elevrådsarbeid i Lyngdal kommune er utarbeidet i henhold til opplæringsloven § 11-2.

|  |
| --- |
|  *Ved kvar grunnskole skal det for årstrinna 5-7 og for årstrinna 8-10 vere eit elevråd med representantar for elevane. Kommunen fastset talet på elevrepresentantar. Representantane skal veljast seinast tre veker etter at skolen har teke til om hausten.* *Ein medlem av undervisningspersonalet på skolen skal ha som oppgåve å hjelpe elevrådet i arbeidet. Denne elevrådskontakten har møte- og talerett i elevrådet.* *Leiaren for elevrådet kan kalle inn til møte i rådet i samråd med elevrådskontakten. Rådet skal i alle høve kallast inn når ein tredel av medlemmene i rådet eller rektor krev det.* *Elevrådet skal fremje fellesinteressene til elevane på skolen og arbeide for å skape godt lærings- og skolemiljø. Rådet skal også kunne uttale seg i og komme med framlegg i saker som gjeld nærmiljøet til elevane.*  |

Rutinen skal vise hvordan skolene i Lyngdal kommune organiserer elevrådsarbeidet. Rutinene skal vise elevrådetes:

* Sammensetning
* Møtevirksomhet
* Dokumentasjon av arbeidet som gjøres i elevrådet
* Redegjøre for elevrådets møtedeltakelse og rollei skolens SU/SMU.

Rutinen viser også hvordan skolene organiserer samarbeidsutvalget (SU), og skolemiljøutvalget(SMU).

Rutinen gjør også rede for hva som er kontaktperson for elevrådet sin rolle.

**1.0 Målsetning**

-Overholde informasjonsplikten, §9A-8.

-Sikre at skolen sørger for at vi informerer og involverer elevrådet i arbeidet for et trygt og godt skolemiljø, jf. Opplæringsloven §9A-9.

-Sikre at elevrådet blir informert om retten til innsyn i all dokumentasjon som gjelder det systematiske arbeidet for et trygt og godt skolemiljø.

-Sikre at elevrådet får anledning til uttale seg og komme med framlegg i alle saker som er viktige for skolemiljøet, herunder skolemiljøsaker som skal behandles i SU/SMU.

-Sikre at elevers rett til elevmedvirkning blir ivaretatt.

-Sikre at skolen oppfyller punktene i opplæringsloven §11-2: Sikre at elevrådet kan fremme fellesinteresser til elevene og arbeide for et godt lærings- og skolemiljø.

*«Elevrådet skal fremje fellesinteressene til elevane på skolen og arbeide for å skape godt lærings- og skolemiljø. Rådet skal også kunne uttale seg i og komme med framlegg i saker som gjeld nærmiljøet til elevane.»*

**2.0 Organisering av elevrådsarbeid ved skolene i Lyngdal kommune**

**2.1 Klasseråd**

Alle klasser i Lyngdal kommune skal gjennomføre klasseråd, minimum en gang pr mnd.

Ansvar: kontaktlærer.

**2.2 Elevråd**

Skolene i Lyngdal kommune har elevråd for 2.-7.trinn, og for 8.-10 trinn. Ved noen skoler deltar ikke 1.-3.trinn i elevrådet, men referater fra klasseråd sendes da kontaktperson for elevrådet. Dette gjøres for å sikre at elevene i de yngste klassene får nødvendig informasjon til å kunne uttale seg og delta i arbeidet med skolemiljøet.

**2.3 Kontaktperson for elevrådet**

Elevrådet ledes av en kontaktperson. En for hvert elevråd.

Rektor utpeker en kontaktperson for hvert elevrådet blant skolens ansatte.

Kontaktperson for elevrådet har ansvar for å påse og følge opp at det gjennomføres klasseråd i forbindelse med elevråd, kaller inn til og gjennomfører elevråd. Kontaktpersonen samarbeider med rektor om saker som er behandlet, eller som er ønskelig at skal behandles i elevrådet.

Hvert medlem i elevrådet vil fra skolestart få utdelt elevrådperm. Her vil rutiner, årshjul, informasjon knyttet til opplæring av rollen vedlegges, samt at referater settes inn. Referatene fra elevrådsmøtene gjennomgås i skolens SU/ SMU, som egen sak. Elevrådsleder gir en orientering til SU/SMU.

**3.0 Elevrådets sammensetning**

Kontaktlærer har ansvar for å informere om målsetningen ved elevråd og de demokratiske prinsippene som skal ligge til grunn i elevrådsarbeid. Kontaktlærer er også ansvarlig for å avholde valg av elevrådsrepresentanter. Dette gjøres i klasseråd senest tre uker etter at skolen har startet opp i august, i henhold til årshjul som synliggjør skolens arbeid med elevråd, samarbeidsutvalg og skolemiljøutvalg, i.h.t opplæringsloven § 13-10 (Kommuneloven §25-1).

Representanter for elevrådet velges innen tre uker etter oppstart av nytt skoleår. Hver klasse gjennomfører klasseråd. Det velges to representanter fra hver klasse, fortrinnsvis en gutt og en jente. Ved skoler hvor elevene på 1.-3.trinn ikke deltar i elevrådet, gjennomføres det kun klasseråd.

Ansvar: kontaktlærer. Saker til elevråd sendes til kontaktperson for elevrådet ved den enkelte skole.

Hvert elevråd velger: elevrådsleder, nestleder og sekretær.

**Opplæring** av elevrådsmedlemmer skjer på første møtet etter skolestart.

Ansvar: kontaktperson for elevrådet i samarbeid med rektor.

*1.-4.trinn: to representanter fra 4.trinn representerer 1.-4.trinn. Fortrinnsvis en fra hver klasse, en gutt og en jente. Begge har stemmerett. Dersom skolen har åpnet opp for lavere trinn , representerer to elever fra hvert trinn.*

*5.-7.trinn: to representantene fra hver klasse stiller på møtene. Begge har stemmerett.*

*8.-10.trinn: det velges to representanter fra hvert trinn. Begge har stemmerett. Det velges to varamedlemmer fra hvert trinn. Hovedsaklig er det hovedrepresentanten som møter. Vara ved sykdom.*

*Må sees nærmere på! Hvordan vil vi ha det? Hva passer*

**4.0 Møtevirksomhet**

Elevrådet kalles i utgangspunktet inn til møte en gang pr. måned. Møtevirksomheten intensiveres etter ønske fra leder av elevrådet i samarbeid med kontaktperson, når en tredjedel av elevrådet krever det, eller rektor krever det.

**4.1 Møtedeltagelse i skolens SU-SMU**

Samarbeidsutvalget og skolemiljøutvalget organiseres under ett ved den enkelte skole i Lyngdal kommune. Heretter SU/SMU.

Saker som omhandler skolemiljøet er fast sak på sakslista til møtene i SU/SMU. Ved oppstart av nytt skoleår informeres SU/SMU om retten til innsyn i all dokumentasjon som gjelder det systematiske arbeidet for et trygt og godt skolemiljø. Møtene sikrer at SMU/SU får anledning til uttale seg og komme med framlegg i alle saker som er viktige for skolemiljøet. Møtene sikrer at SU får mulighet til å utale seg i alle saker som gjelder skolen. Møtene sørger for at skolen informerer og involverer SU i alle saker som gjelder skolen, jf. opplæringsloven § 11-1.

I saker som omhandler skolemiljø, har både leder og nestleder stemmerett. (Foreldre og elever skal ha flertall i slike saker). Dersom saker som omfattes av taushetsplikten behandles skal foreldrerepresentanter overta stemmeretten. Elevrådsrepresentanter skal ikke være tilstede når saker som er omfatta av taushetsplikten blir behandlet.

Alle saker som omhandler elevenes skolemiljø informeres om, saksbehandles i SU/ SMU, og sendes derfra ut som informasjonssak, evnt sak til behandling i skolens øvrige organ. Skolens øvrige organ er representert i sammensetningen av representantene i skolens SU/SMU.

Elevrådets representasjon i skolens SU/SMU:\_\_\_\_\_\_\_\_\_\_\_\_

Stemmerett og møterett: elevrådsleder har stemmerett i møtet. Begge representantene møter.

Nestleder er vara. Sekretær er vara for nestleder.

**SU/SMU har skoleåret 2020/-21 følgende sammensetning på \_\_\_\_\_\_\_\_\_\_skole:**

To representanter for undervisningspersonalet:

En for andre tilsatte:

FAU –leder:

Nestleder er vara:

Leder og nestleder av elevrådet:

To representanter fra kommunen ( en politiker og rektor ):

**5.0 Dokumentasjon på arbeid som gjøres i elevrådet**

**5.1 Møtereferat**

Elevrådets sekretær skriver referat fra møtene i elevrådene. Sakene som behandles i elevrådet synliggjøres i referatsform.

**5.2 Distribuering av referater**

 Ansvar for å distribuere referater: kontaktperson for elevrådet.

 Referatene sendes:

-SFO-leder.

-kontaktlærere

-rektor

-FAU v. leder

-SU/SMU holdes orientert via fast punkt på sakslisten: elevrådet informerer.

Elevrådsrepresentantene får egen utskrift av referatet i etterkant av gjennomført elevrådsmøte.

Elevrådsrepresentantene gjennomgår referatene i klassene, i klasseråd. Ansvar for å gjøre dette på 1.-3.trinn er kontaktlærere. Referatene settes i egen elevrådsperm.

Sakene som behandles i elevrådet synliggjøres i referatsform. Referat fra møtene sendes rektor for kommentarer, og for å påse at saker løftes til SU/ SMU.

Rektor har ansvar for at alle referater legges ut på skolens hjemmeside.

**6.0 Overgang nytt skoleår: Kontinuitet via årsrapport.**

Skolen ønsker å opprettholde kontinuitet i elevrådsarbeidet. Dette gjøres ved at elevrådet avslutter hvert skoleår med en markering. Elevene får utdelt attest, og det lages en årsrapport over saker som overbringes neste elevråd. Dette notatet leses opp ved oppstart av nytt elevråd. Ansvar: kontaktperson for elevrådet i samarbeid med rektor.

*Forslag til rutinen bør endelig utarbeides i samarbeid mellom rektor og inspektør/neastleder og kontaktperson for elevrådene. Rutinen må så gjennomgås i SU/SMUfor å være gjeldende fra skoleåret 2020/2021.*

**Viser til “Årshjul for medvirkning”**